गरीबों के लिए मसीहा साबित हो रही डीएलएसए
जिलाकानूनी सेवा अथॉरिटीज , कपूरथला ने जिले में 6 मासिक, 10 नेशनल एक मैगा लोक अदालत के जरिए, वर्ष 2015 में 38304 केस हल करवा 19.52 करोड़ का हर्जाना दिलवा कर एक नया रिकार्ड स्थापित किया है।
क्योंकि डीएलएसए ने पिछले कुछ बर्षों के अपने अनथक प्रयासों से सैकंडों सेमीनार आयोजित कर , पैरा लीगल वालंटियर्स की सहायता से गांवों ,शहरों के कोने कोने मे डीएलएसए द्वारा चलाई जा रही मुफ्त कानूनी सहायता स्कीमों के प्रति जागरूक करने में सफल साबित हुई है। इसके चलते समाज का वह तबका जो पहले आर्थिक तंगी के चलते इंसाफ पाने की सोच से कोसों दूर था वह अब न्याय पाने के लिए बेझिझक जिला कानूनी सेवा अथॉरिटीज तक अपनी पहुंच बनाने लगा है। क्योंकि कि डीएलएसए इनके लिए मसीहा बन कर उबरी है।
जिला कानूनी सेवा अथॉरिटीज की सैक्रेटरी कम सिविल जज- सीनियर डिवीजन मनीला चुघ ने बताया कि भले शुरू शुरू में लोग लोक अदालतों के प्रति कम रूचि दिखाते थे , लेकिन डीएलएसए ने पैरा लीगल वालंटियर्स की सहायता से सेमिनार तथा लीगल लिटरेसी कैंप आयोजित कर उन्हें जागरूक करके इसके प्रति आकर्षित किया है।
इसलिए आज आलम यह है कि हजारों की संख्या में लोग उन तक पहुंच कर न्याय प्राप्त कर रहे हैं।
एसिड अटैक पीडितों को भी दिलवाया हर्जाना
^डीएलएसएने अपने प्रयासों से दो एसिड अटैक पीड़ित लड़कियों एक मृतक बेटे के माता-पिता को विक्टिम कंपनसेशन स्कीम के तहत क्रमश: 3 लाख 75 हजार प्रति पीड़ित का हर्जाना दिलवाया है। -मनीलाचुघ, सेक्रेटरी डीएलएसए, कपूरथला
जिला कानूनी सेवाएं अथारिटी-कम-सिविल जज सीनियर डिवीजन मनीला चुघ ने बताया कि इस वर्ष केसों के निपटारे के लिए मीडिएशन का कांसेप्ट भी शुरू किया गया है। जिनमें उनके अलावा सीनियर एडवोकेट नीलम प्रताप राणा, एडवोकेट जुगराज सिंह, एडवोकेट कुलवंत सिंह सहगल तथा एडवोकेट सुखदेव सिंह को शामिल किया गया है। इसमें मीडिएटर की उपस्थिति में दोनों पक्ष सहमति से केस का फैसला करते हैं। इन फैसलों को मीडिएटर के हस्ताक्षर के बाद संबंधित अदालत में भेजकर केस का निपटारा किया जाता है। वर्ष 2015 में मीडिएशन के लिए 395 केस रैफर किए गए थे जिनमें से 66 केस इसी वर्ष सेटल किए गए हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva